Ναυσικά Σταυρίδου

Η Ναυσικά Σταυρίδου, γεννημένη στις 12 Αυγούστου 1986 στη Θεσσαλονίκη, είναι Ελληνίδα πρώην επαγγελματίας αθλήτρια της καλαθοσφαίρισης. Διαθέτοντας ύψος 180 εκατοστά, αγωνιζόταν ως σούτινγκ γκαρντ και σμολ φόργουορντ.Nafsika Stavridou, στατιστικά στον επίσημο ιστότοπο της FIBA. Αγωνίστηκε σε υψηλό επίπεδο για 14 χρόνια και ολοκλήρωσε την καριέρα της το 2018. Διαγωνίστηκε σε όλα τα ηλικιακά κλιμάκια των αναπτυξιακών εθνικών ομάδων της Ελλάδας, ενώ αποτέλεσε και αθλήτρια της Εθνικής Ελλάδας Γυναικών.Ναυσικά Σταυρίδου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. Σήμερα εργάζεται ως πολιτικός μηχανικός στο Δημόσιο Τομέα, πραγματοποιώντας παράλληλα και ακαδημαϊκή καριέρα στο ίδιο αντικείμενο.Ναυσικά Σταυρίδου, επίσημος λογαριασμός στο LinkedIn.

 Καριέρα σε συλλογικό επίπεδο 
Η Ναυσικά Σταυρίδου ξεκίνησε να αγωνίζεται στη γενέτειρά της ως μέλος της ομάδας της Μ.Ε.Ν.Τ. Ακολούθως έλαβε μεταγραφή στο σύλλογο της Siemens μέχρι το 2008, οπότε και αποκτήθηκε από τον Απόλλωνα Πτολεμαΐδας. Με τον Απόλλωνα αγωνίστηκε στην Α1 Εθνική Κατηγορία για δύο χρονιές, την περίοδο 2008-09 (6η θέση) και 2009-10 (4η θέση).«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης. Τη δεύτερη από αυτές συμμετείχε και στο Final-4 του Κυπέλλου Ελλάδος που διεξήχθη στις 17 και 18 Απριλίου 2010 στη Βέροια, με την ομάδα της να καταλαμβάνει την 3η θέση.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης.«Τρίτος ο Απόλλων Πτολεμαΐδας», άρθρο στον ιστότοπο του NovaΣΠΟΡ FM, 18 Απριλίου 2010.

Τον Ιούλιο του 2010 βρέθηκε ένα βήμα πριν από τον Αθηναϊκό, ωστόσο η επιθυμία της να επιστρέψει στη Θεσσαλονίκη υπερίσχυσε κι έτσι ήρθε σε συμφωνία με τον ΠΑΟΚ «Χαρούμενη που ήρθα στον ΠΑΟΚ» , άρθρο στον ιστότοπο OlaPAOK.gr, 17 Ιουλίου 2010. που μόλις είχε ανέλθει στην κατηγορία.«Πρωταθλητές Α2 Εθνικής Κατηγορίας Γυναικών» , πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης. Εκεί ξανασυναντήθηκε με τον προπονητή της στη Μ.Ε.Ν.Τ., Απόστολο Δεμερτζή, καθώς και αρκετές συναθλήτριές της από την ομάδα της Siemens.«Υπέγραψε η Σταυρίδου» , άρθρο στον ιστότοπο SuperBasket.gr, 16 Ιουλίου 2010. Κατά την αγωνιστική χρονιά 2010-11 ο ΠΑΟΚ τερμάτισε στην κανονική περίοδο στην 9η θέση της βαθμολογίας, συγκεντρώνοντας 10 νίκες και 12 ήττες. Μέσω της διαδικασίας των play-out ο σύλλογος διατήρησε τη θέση του τόσο στο βαθμολογικό πίνακα όσο και στην κατηγορία.«Σώθηκε ο ΠΑΟΚ, έπεσε ο Πρωτέας» , άρθρο στον ιστότοπο BasketNet.gr, 12 Μαΐου 2011.

Το επόμενο καλοκαίρι η Σταυρίδου φόρεσε τα χρώματα του Άρη Θεσσαλονίκης, όπου και αγωνίστηκε για ολόκληρη την περίοδο 2011-12.«Παίρνει Σταυρίδου ο Άρης», άρθρο στον ιστότοπο OnSports.gr, 26 Ιουνίου 2011. Παρόλο που η ομάδα προερχόταν από μια χρονιά επιτυχιών, την εν λόγω περίοδο κατετάγη 8η στην τελική βαθμολογία.

Το φθινόπωρο του 2012 η αθλήτρια σκόπευε να μετακομίσει προσωρινά στη Σουηδία για λόγους που αφορούσαν τις σπουδές της και θα συνδύαζε τις εκεί υποχρεώσεις της με το μπάσκετ σε τοπική ομάδα.«"Μετανάστρια" η Σταυρίδου...» , άρθρο στον ιστότοπο BasketBlog.gr, 21 Ιουλίου 2012.«Η Σταυρίδου στον ΠΑΟΚ!», άρθρο στον ιστότοπο GrBasket.gr, 1 Σεπτεμβρίου 2012. Το σχέδιο αυτό αναβλήθηκε κι έτσι η αθλήτρια αναζήτησε εσπευσμένα ομάδα εντός συνόρων. Εν τέλει επέστρεψε στον ΠΑΟΚ με υποσχετική από τον Απόλλωνα Πτολεμαΐδας, στον οποίο εξακολουθούσε να είναι γραμμένη. Στο «δικέφαλο» αγωνίστηκε μέχρι τα Χριστούγεννα, φεύγοντας τελικά με την καινούρια χρονιά για τη Σουηδία, όπου αξιοσημείωτα εκείνη τη χρονιά αγωνίζονταν άλλες δύο Ελληνίδες καλαθοσφαιρίστριες (Βολωνάκη και Σπυριδοπούλου).«Φεύγει για Σουηδία η Σταυρίδου!», άρθρο στον ιστότοπο WePlayBall.gr, 2 Ιανουαρίου 2013. Εκεί αγωνίστηκε μέχρι το καλοκαίρι του 2013 στη Νόρθλαντ Μπάσκετ Λούλεα. Το Μάρτιο υπέστη κάταγμα στο ζυγωματικό κατά τη διάρκεια αγώνα, επιστρέφοντας για λίγο στην Ελλάδα για θεραπεία.«Εσπευσμένα στην Ελλάδα γυρίζει η Ναυσικά Σταυρίδου...» , άρθρο στον ιστότοπο WomenSports.gr, 1 Μαρτίου 2013.

Την περίοδο 2013-14 η Σταυρίδου επέστρεψε στην Ελλάδα, πάντα στη Θεσσαλονίκη, υπογράφοντας συμβόλαιο με τη νεοφώτιστη στην Α1 Εθνική Αναγέννηση Νέου Ρυσίου.«Στο Ρύσιο η Σταυρίδου» , άρθρο στον ιστότοπο SuperBasket.gr, 12 Ιουλίου 2013. Στη διάρκεια της κανονικής περιόδου κατετάγη στην τρίτη θέση του στατιστικού πίνακα των κερδισμένων φάουλ, 104 σύνολο, ενώ στην τέταρτη εκείνου των τριπόντων, 33 στον αριθμό.«Women's Championship 2013-14 Division A1: Stats Leaders After 18 Days» , δεδομένα από τον ιστότοπο GalanisSportsData.com.«Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr,  13 Μαρτίου 2014. Στην τελική βαθμολογία η ομάδα βρέθηκε στην 6η θέση.

 Εθνική Ελλάδος 
Η Σταυρίδου φόρεσε για πρώτη φορά το εθνόσημο τον Ιούλιο του 2000 σε αγώνα της Εθνικής Κορασίδων.Ναυσικά Σταυρίδου , στατιστικά της αθλήτριας στον επίσημο ιστότοπο της Ε.Ο.Κ. Τη διετία 2000-2001 συμμετείχε σε 23 αγώνες σημειώνοντας 104 πόντους, 4,52 κατά μ.ό. Παράλληλα συμμετείχε στο Ευρωπαϊκό Πρωτάθλημα Κορασίδων του 2001 στο Βέλικο Τάρνοβο της Βουλγαρίας. Στην Εθνική Νεανίδων αγωνίστηκε για πρώτη φορά τον Ιούλιο του 2003, συγκεντρώνοντας 68 πόντους σε 6 αγώνες, 11,33 κατά μ.ό.

Στην Εθνική Νέων Γυναικών εντάχθηκε για πρώτη φορά τον Ιούνιο του 2005. Συνολικά διαγωνίστηκε σε 25 αγώνες σημειώνοντας 193 πόντους, 7,72 κατά μ.ό. Στο επίπεδο αυτό έλαβε μέρος στο Ευρωπαϊκό Πρωτάθλημα Νέων Γυναικών στο Μπρνο της Τσεχίας το 2005, καθώς και στην αντίστοιχη διοργάνωση του 2006 στην πόλη Σόπρον της Ουγγαρίας.

Το ντεμπούτο της με την Εθνική Γυναικών έλαβε χώρα το Σεπτέμβριο του 2005, οπότε και συμμετείχει στο Ευρωμπάσκετ που φιλοξενήθηκε στην Τουρκία. Στη διοργάνωση αυτή, στην οποία η Ελλάδα κατετάγη 10η σε σύνολο 12 χωρών, η αθλήτρια αγωνίστηκε σε 4 αγώνες για 3,8 λεπτά συνολικά, σημειώνοντας 1,8 πόντους κατά μ.ό.Stavridou, Nafsika, στατιστικά της αθλήτριας για το Eurobasket Women 2005 στον επίσημο ιστότοπο της FIBA Europe. Η επόμενη επίσημη διοργάνωση στην οποία έλαβε μέρος με την Εθνική Γυναικών ήταν οι Μεσογειακοί Αγώνες της Πεσκάρας το 2009.

Την επόμενη χρονιά η αθλήτρια ταξίδεψε με την Εθνική στην Τσεχία, όπου έλαβε χώρα το Παγκόσμιο Πρωτάθλημα του 2010. Η Ελλάδα βρέθηκε στην 11η θέση της βαθμολογικής κατάταξης, ενώ η Σταυρίδου αγωνίστηκε σε 3 παιχνίδια για μόλις 7 λεπτά, χωρίς να σημειώσει πόντους.Stavridou, Nafsika, στατιστικά της αθλήτριας για το FIBA World Championship for Women 2010 στον επίσημο ιστότοπο των αρχείων της FIBA.

Τον Αύγουστο του 2012 συμμετείχε στο Παγκόσμιο Πρωτάθλημα 3x3 που διοργανώθηκε στο Ζάππειο από κοινού με τις Κατερίνα Σωτηρίου, Λολίτα Λύμουρα και Αφροδίτη Κοσμά.«Τρεις Ελληνίδες στον διαγωνισμό σουτ», άρθρο στον ιστότοπο του NovaΣΠΟΡ FM, 25 Αυγούστου 2012.««Λύγισαν» Ανδρες και Γυναίκες...» , άρθρο στον ιστότοπο SentraGoal.gr, 26 Αυγούστου 2012.

Πρόσφατα η αθλήτρια αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωμπάσκετ του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.

 Στατιστικά διεθνών διοργανώσεων 
Τελευταία ενημέρωση: 27 Ιουλίου 2025

 Διοργανώσεις με την Εθνική Ελλάδος 
Σύμφωνα με το αρχείο της FIBA, η Σταυρίδου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 
 Έτος Διοργάνωση Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2016  Προκριματικά Ευρωμπάσκετ Γυναικών FIBA  4  0.5  1.8  0.3  1.0 2012  Προκριματικός Γύρος Ευρωμπάσκετ Γυναικών  5  1.4  0.8  0.4  -0.8 2010  Παγκόσμιο Πρωτάθλημα Γυναικών FIBA  3  0.0  0.3  0.0  0.3 2005  Ευρωμπάσκετ Γυναικών  4  1.8  0.0  0.0  1.5 Μέσος Όρος –  –   0.9  0.7  0.2  0.5

 Διοργανώσεις νέων με την Εθνική Ελλάδος 
Σύμφωνα με το αρχείο της FIBA, η Σταυρίδου παρουσίασε τις ακόλουθες επιδόσεις σε διεθνείς νεανικές διοργανώσεις: 
 Έτος Διοργάνωση Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2006  Πρωτάθλημα Ευρώπης Γυναικών U20 - Α’ Κατηγορία  8  5.9  1.9  0.5  2.9 2005  Πρωτάθλημα Ευρώπης Γυναικών U20 - Α’ Κατηγορία  8  6.4  2.1  1.1  2.4 2004  Πρωτάθλημα Ευρώπης Γυναικών U18  4  12.8  3.8  0.8  9.8 2001  Πρωτάθλημα Ευρώπης Γυναικών U16  7  3.0  2.1  1.0  0.7 2001  Πρωτάθλημα Ευρώπης Γυναικών U16 - Προκριματικός Γύρος  5  5.6  2.6  1.0  2.6 2000  Πρωτάθλημα Ευρώπης Γυναικών U16 - Προκριματικός Γύρος  3  4.7  0.7  1.0  3.3 Μέσος Όρος –  –   6.4  2.2  0.9  3.6

 Εξωαγωνιστικά 
Η Ναυσικά Σταυρίδου είναι κόρη της Αθηνάς και του Λεωνίδα Σταυρίδη. Φοίτησε στο Κολλέγιο Ανατόλια από όπου και αποφοίτησε το 2004. Είναι διπλωματούχος πολιτικός μηχανικός του Αριστοτέλειου Πανεπιστημίο Θεσσαλονίκης, με μεταπτυχιακές σπουδές στις αντισεισμικές κατασκευές και διδακτορικό από το ίδιο πανεπιστήμιο. Κατά τη διάρκεια της ακαδημαϊκής της πορείας, έχει λάβει υποτροφίες αριστείας από το Ι.Κ.Υ., τιμήθηκε από το Τ.Ε.Ε. ως η καλύτερη απόφοιτη πολιτικός μηχανικός το 2009, πραγματοποίησε το διδακτορικό της με υποτροφία ΙΚΥ-SIEMENS και έλαβε μεταδιδακτορική υποτροφία Marie Curie. Επιπλέον, κατέχει πτυχίο στη Διοίκηση Επιχειρήσεων από το Πανεπιστήμιο Μακεδονίας και M.B.A. από το Ελληνικό Ανοικτό Πανεπιστήμιο. Μιλάει άπταιστα αγγλικά, γαλλικά, γερμανικά και ιταλικά, ενώ έχει καλή γνώση ρωσικών.

Yπηρετεί ως αποσπασμένη εθνική εμπειρογνώμων στην Εκτελεστική Επιτροπή του Ευρωπαϊκού Συμβουλίου Έρευνας, όπου εργάζεται ως ειδική σε θέματα ερευνητικών προγραμμάτων στον επιστημονικό τομέα. Παράλληλα, είναι εγγεγραμμένη τόσο στο εθνικό μητρώο πιστοποιημένων αξιολογητών όσο και στο μητρώο πιστοποιημένων ελεγκτών του Υπουργείου Ανάπτυξης και Επενδύσεων. Διατηρεί ενεργή ερευνητική δραστηριότητα στις μεταλλικές κατασκευές και τις ανανεώσιμες πηγές ενέργειας και διδάσκει σε μεταπτυχιακά προγράμματα πολιτικών και μηχανολόγων μηχανικών του Πανεπιστημίου του Ντέρμπι ως λέκτορας. Έχει λάβει μέρος σε ερευνητικά έργα στην Ελλάδα και διεθνώς, με εμπειρία σε ερευνητικά ιδρύματα στη Γαλλία, τη Σουηδία, το Ηνωμένο Βασίλειο και την Ιταλία. Έχει εργαστεί ως πολιτικός μηχανικός στον δημόσιο τομέα (Αποκεντρωμένη Διοίκηση Μακεδονίας-Θράκης) και στον ιδιωτικό τομέα, αναλαμβάνοντας μελέτες και επίβλεψη τεχνικών έργων. Από το 2020 είναι μέλος της μόνιμης επιτροπής Δικτύων και Υποδομών του ΤΕΕ/Τμήματος Κεντρικής Μακεδονίας. Έχει συμμετάσχει σε πλήθος ερευνητικών έργων και διεθνών συνεδρίων, ενώ δραστηριοποιείται ως κριτής επιστημονικών περιοδικών και αξιολογήτρια σε φορείς χρηματοδότησης έρευνας. Στο πλαίσιο του έργου της για το Υπουργείο Ανάπτυξης και Επενδύσεων έχει αναλάβει πολλούς ελέγχους και αξιολογήσεις έργων του αναπτυξιακού νόμου.«Συμβούλιο Διοίκησης», επίσημος ιστότοπος του Πανεπιστημίου Δυτικής Μακεδονίας. Ανακτήθηκε 27 Ιουλίου 2025.

 Παραπομπές 

 Εξωτερικοί σύνδεσμοι 
 Ναυσικά Σταυρίδου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
 Nafsika Stavridou, στατιστικά στον επίσημο ιστότοπο της FIBA. 
 Stavridou, Nafsika, στατιστικά της αθλήτριας στον παλαιότερο επίσημο ιστότοπο της FIBA Europe. 
 Nafsika Stavridou, στατιστικά στον ιστότοπο EuroBasket.com. 
 Nafsika Stavridou, στατιστικά στον ιστότοπο ProBallers.com. 


 Ναυσικά Σταυρίδου, επίσημος λογαριασμός στο LinkedIn.
 Nafsika Stavridou, ακαδημαϊκό προφίλ στο ResearchGate.net. 
 Nafsika Stavridou, ακαδημαϊκό προφίλ στο Google Scholar. 
 Nafsika Stavridou, ακαδημαϊκό προφίλ στο Academia.edu. 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες πολιτικοί μηχανικοί
Κατηγορία:Έλληνες πανεπιστημιακοί του 20ού αιώνα
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Open
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Siemens
Κατηγορία:Καλαθοσφαιρίστριες Απόλλωνα Πτολεμαΐδας
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Λούλεο Μπάσκετμπολκλουμπ
Κατηγορία:Καλαθοσφαιρίστριες Αναγέννησης Νέου Ρυσίου
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Απόφοιτοι του Πανεπιστημίου Μακεδονίας
Κατηγορία:Απόφοιτοι του Ελληνικού Ανοιχτού Πανεπιστημίου